**Predmet: PROJEKTOVANJE I NADZOR**

1. **vježbe = Objašnjenje za GRAĐEVINSKI DNEVNIK**

Počinjemo sa pisanjem građevinskog dnevnika.

Vi ćete raditi građevinski dnevnik po uzoru na „Urađen elaborata“, koji se nalazi na sajtu predmeta u VJEZBE.

Samo da napomenem da svi imate sličan put! I vaši putevi su slični ovom putu u „Urađenom elaborata“. Slični ne znači ISTI. Prepisivaćemo iz „Urađenog elaborata“, ali ćete sve prilagoditi svom putu. Vidjećete!

Odlučite datum početka radova! Najbolje je da građevinski radovi počnu u proljeće ili ljeto jer nije zgodno započinjati izgradnju objekta u jesen pa da se radi preko zime. Građevinski radovi (pogotovo na otvorenom) se izbjegavaju u zimskom periodu zbog loših vremenskih uslova.

Izaberite neki ponedeljak u proljeće ili ljeto. Iskreno ovaj vaš put će se vrlo brzo napraviti za manje od mjesec dana. Takođe, izaberite koliko ćete dnevno sati raditi. Radni dan po pravilu traje 8 radnih sati za svakog čovjeka. U građevinarstvu to može da bude produženo, pa radnici modu da rade nekoliko sati prekovremeno (prekovremeni rad bi se trebao dodatno platiti). Radni dan u građevinarstvu uglavnom počinje u 7 h ujutro i traje do 17 ili 18 h, zavisno od firme. Ljeti se radi duže ali se zimi radi kraće ili se uopšte ne radi (zavisi od vremnskih prilika). Vi možete uzeti da vam radni dan traje od 7 do 17 sati.

Zamislite da je danas prvi dan izgradnje vašeg puta, tj. otvara se gradilište i dolaze radnici nešto rade. Prvog dana vodimo List br. 1 građevinskog dnevnika. A pisćemo sve iz lista br 1. građevinskog dnevnika „Urađenog elaborata“.

List br 1. = prepišite isto kao u „Urađenom elaboratu“. Stavite svoj datum, svoje nazive Investitora i Izvođača i svoje potpise. Datum uzmite neki ponedeljak ili utorak. Možete uzeti npr. kao da smo počeli sa radom 04. maja 2020. (nadam se da će se Korona smiriti tada). Vrijeme biste trebali upisivati stvarno kakvo bude, ali svakako radimo imaginarni projekat pa možete i izmisliti kakvo bi vrijeme bilo tada ili prepišite ovo iz primjera.

List br.2 = prepišite isto kao u „Urađenom elaboratu“. Stavite svoj datum, svoje nazive Investitora i Izvođača i svoje potpise. Datum je sada 05.maj 2020.

List br. 3. = prepišite isto kao u „Urađenom elaboratu“. Stavite svoj datum, svoje nazive Investitora i Izvođača i svoje potpise. Datum je sada 06.maj 2020. Pošto je 6. maj Đurđevdan i dosta naroda slavi tu Slavu i rećićemo da je to Slava firme (izvođača radova) pa je neradni dan. Vi možete odlučiti da radite taj dan, pa prepišite sve iz 4. lista građ. dnev. u u „Urađenom elaboratu“, ali stavite svoje lične podatke.